《晓发邓城和德麟韵》
宋代·李廌

遥岑掣残电，炫转云筛碎。
长庚送晓色，澒洞初见地。
饥马恋枥鸣，呞牛系林睡。
横塘寸鱼跳，鱼跳石双翠。
敢嗟衣化尘，且喜风泛袂。
蚤怀功名心，经济岂无意。
老躯既肮脏，柔态渐斌媚。
棹舟江南去，白酒谋日醉。
丝蓴芼雪鲈，欲饱三尺喙。
半生客荆州，两渡北津水。
尚友有若人，获我心所契。
行李念淹留，感此秋蝉嘒。
扫除向来想，渔钓真得计。
寒翁已无心，得失无欣喟。

作者简介：李廌（zhì）（1059-1109） 北宋文学家。字方叔，号德隅斋，又号齐南先生、太华逸民。汉族，华州（今陕西华县）人。6岁而孤，能发奋自学。少以文为苏轼所知，誉之为有“万人敌”之才。由此成为“苏门六君子”之一。中年应举落第，绝意仕进，定居长社（今河南长葛县），直至去世。文章喜论古今治乱，辨而中理。